Arco dei Gavi

Arco dei Gavi (prevedeno Slavoluk Gavija ) je spomenik rimske arhitekture u srcu Verone, pored današnje ulice Corso Cavour i rijeke Adige, udaljen 400 metara od Veronske arene. Historija Građen je od kraja vladavine Augusta do početka vladavine Tiberija, dovršen je dakle početkom 1. vijeka, izvan tadašnjih bedema, na početku Vie Postumia koju su na tom dijelu zvali Via Sacra. Ono što je neobično i gotovo jedinsteno kod tog slavoluka, je da je podignut u počast moćne porodice Gavi jer su se slavoluci najčešće podizali da obilježe vojničke ili neke državničke uspjehe. Slavoluk je u svojim nišama imao skulpture članova njegove porodice i ploču sa natpisom Lucius Vitruvius Libertus Architectus, što je bilo ime arhitekta koji ga je projektirao. Slavoluk je potpuno rastavljen 1805. po naredbi Napoleona koji je smatrao da blokira prolaz njegovih trupa, no rekonstruiran je 1932. godine. Reference Vanjske veze Arch of Gavi, Verona (en)